Viëtnam-polisie lê beslag op 'herwinde' kondome | Netwerk24
Die polisie in Viëtnam het sowat 345 000 gebruikte kondome gekonfiskeer wat skoongemaak en as nuwe kondome verkoop is.
Die staatsbeheerde televisiediens (VTV) het vandeesweek beeldmateriaal uitgesaai van dosyne groot sakke vol gebruikte kondome in 'n pakhuis in Bin Doeong, 'n provinsie in die suide van die land.
Die polisie sê die sakke het meer as 360 kg geweeg, wat gelykstaande aan sowat 345 000 kondome is, het VTV berig.
Die eienaar van die pakhuis het gesê hulle kry "maandeliks 'n besending gebruikte kondome van 'n onbekende persoon", het die staatskoerant Tuoi Tre berig.
'n Vrou wat gedurende die klopjag in hegtenis geneem is, het vir die polisie gesê die gebruikte kondome word eers in water gekook, dan drooggemaak en op 'n houtpenis gevorm voordat dit verpak en verkoop word. Sy het $0,17 per kilogram vir die herwinde kondome gekry.